Vici
Vici (n., indeclinabile) est situs interretialis quem omnibus utentibus licet mutare, recensere, augere, emendare. Tales situs solent esse scitu dignorum repositoria: encyclopaediae et lexica, quoniam omnes simul collaborantes possunt singuli peritiam suam addere. Primum vici erat Portland Pattern Repository, cui agnomen erat WikiWikiWeb, wiki enim lingua Havaiana significat velox. Regiminis vici non est menda impedire, sed emendationes expedire. Et Wikipedia et Cathopedia et Conservapedia, inter alias, encyclopaediae generis vici sunt, quarum prima exemplum, quod ad technologiam et partim quod ad propositum atque ad methodum attinet, reliquis praebuit.